അന്ന് കളിപ്പാട്ടത്തില് മോഹന്ലാലിന്റെ മകള്, ഇന്ന് ഇന്റര്നാഷണല് അവാര്ഡ് നേടിയ സംവിധായിക വളരെ ചുരുക്കം സിനിമകളില് മാത്രം പ്രത്യക്ഷപ്പെട്ട് പിന്നീട് വാര്ത്തകളുടെ വെള്ളിവെളിച്ചത്തില് നിന്നും മറഞ്ഞ നിരവധി അഭിനേതാക്കള് ഉണ്ട് നമുക്ക്. എന്നാല് ഒരൊറ്റ പടംം കൊണ്ടു തന്നെ പലപ്പോഴും പ്രേക്ഷകര് അവരെ എന്നെന്നും ഓര്ക്കും. അത്തരമൊരു മുഖമാണ് മലയാളികള്ക്ക് വേണു നാഗവള്ളി സംവിധാനം ചെയ്ത കളിപ്പാട്ടം എന്ന ചിത്രത്തില് മോഹന്ലാലിന്റെയും ഉര്വശിയുടെയും മകളായി അഭിനയിച്ച പെണ്കുട്ടി. ദീപ്തി പിള്ളയായിരുന്നു ആ വേഷം അവതരിപ്പിച്ചത്. ദേശീയ പുരസ്കാര ജേതാവായ ശിവന്റെ മകനും സംവിധായകനുമായ സഞ്ജീവ് ശിവന്റെ ഭാര്യയാണ് ദീപ്തി പിള്ള ഇന്ന്. സന്തോഷ്, സംഗീത് ശിവന്മാരുടെ ഇളയ സഹോദരനാണ് സഞ്ജീവ് അഭിനയത്തിനൊപ്പം തന്നെ സംവിധാനത്തിലും കഴിവ് തെളിയിച്ചിരിക്കുകയാണ് ദീപ്തി പിള്ള ഇപ്പോള്. ദീപ്തി സംവിധാനം ചെയ്ത ഡീകോഡിംഗ് ശങ്കര് എന്ന ഡോക്യുമെന്ററിയ്ക്ക് ടോറേന്റോ ഇന്റര്നാഷണല് വിമന്സ് ഫിലിം ഫെസ്റ്റിവലില് ബെസ്റ്റ് ഡോക്യുമെന്ററി അവാര്ഡ് അടക്കം നിരവധി അന്തര്ദ്ദേശീയ പുരസ്കാരങ്ങളാണ് ലഭിച്ചിരിക്കുന്നത്. ശങ്കര് മഹാദേവന്റെ ബയോഗ്രഫിയാണ് ഇത്. മൂന്നിലൊന്ന് എന്നൊരു ചിത്രത്തിലും മുന്പ് ദീപ്തി അഭിനയിച്ചിട്ടുണ്ട്. ഭര്ത്താവ് സഞ്ജീവ് ശിവന് സംവിധാനം ചെയ്ത അപരിചിതന് എന്ന മലയാളം ചിത്രത്തിന്റെ പ്രൊഡക്ഷന് ഡിസൈനര് ആയും ദീപ്തി പ്രവര്ത്തിച്ചിരുന്നു. സീ എന്റര്ടെയിന്മെന്റ് എന്റര്പ്രൈസ് ലിമിറ്റഡിന്റെ ബിസിനസ് ഹെഡ്ഡായും ദീപ്തി പ്രവര്ത്തിക്കുന്നുണ്ട്. ഒരു കാലത്തെ ഹിറ്റ് ജോഡികളായിരുന്നവര് ആരെന്ന് മനസ്സിലായോ?